Document ID: /roh_data/filtered/fineweb-2-filterrobots_roh.jsonl.gz/42927

L'onn 2017 aveva la vischnanca Lumnezia anc fatg in gudogn da 125'000 francs. Ils 2,5 milliuns gudogn da quest onn han per gronda part da far cun la midada sin il nov model da contabilitad armonisà. Cun quest model èn las amortisaziuns definidas cleramain e na pon uschia betg pli vegnir adattadas per influenzar il gudogn.
Tar entradas da strusch 17 milliuns francs cuntanscha la vischnanca Lumnezia in cash-flow da 3,5 milliuns francs. Ina entrada extraordinaria en l'autezza da radund 80'000 francs ha la vischnanca pudì cudeschar, grazia a l'indemnisaziun da l'AutoDaPosta SA en connex cun il scandal da subvenziuns.
RR novitads 12:00